**Ordin nr. 2970 din 20/12/2013**

**pentru modificarea şi completarea Procedurii de emitere a autorizaţiei privind emisiile de gaze cu efect de seră pentru perioada 2013-2020, aprobată prin Ordinul ministrului mediului şi pădurilor nr. 3.420/2012**

*Publicat in Monitorul Oficial, Partea I nr. 838 din 27/12/2013*

|  |
| --- |
|  |

*Având în vedere Referatul nr. 166.941 din 18 decembrie 2013, întocmit de Direcţia generală schimbări climatice,*

*în temeiul prevederilor art. 13* [*alin. (3)*](JavaScript:ln2Go2lnkX('MjEzMjEzNg==','art13');) *din Hotărârea Guvernului nr. 48/2013 privind organizarea şi funcţionarea Ministerului Mediului şi Schimbărilor Climatice şi pentru modificarea unor acte normative în domeniul mediului şi schimbărilor climatice, cu modificările şi completările ulterioare,*

ministrul mediului şi schimbărilor climatice emite următorul ordin:

**Art. I. -** [Procedura](JavaScript:ln2Go2lnk('MjEyNjg0OA==');) de emitere a autorizaţiei privind emisiile de gaze cu efect de seră pentru perioada 2013-2020, aprobată prin Ordinul ministrului mediului şi pădurilor [nr. 3.420/2012](JavaScript:ln2Go2lnk('MjEyMzQyMQ==');), publicat în Monitorul Oficial al României, Partea I, nr. 680 şi 680 bis din 1 octombrie 2012, cu modificările ulterioare, se modifică şi se completează după cum urmează:

**1.** La [articolul 2](JavaScript:ln2Go2lnkX('MjEyNjg0OA==','art2');), [alineatul (3)](JavaScript:ln2Go2lnkX('MjEyNjg0OA==','art2');) se abrogă.

**2.** La [articolul 3](JavaScript:ln2Go2lnkX('MjEyNjg0OA==','art3');), [alineatul (5)](JavaScript:ln2Go2lnkX('MjEyNjg0OA==','art3');) se abrogă.

**3.** La [articolul 3](JavaScript:ln2Go2lnkX('MjEyNjg0OA==','art3');), [alineatul (6)](JavaScript:ln2Go2lnkX('MjEyNjg0OA==','art3');) se modifică şi va avea următorul cuprins:

"(6) Operatorii care deţin o autorizaţie privind emisiile de gaze cu efect de seră au obligaţia de a raporta autorităţii publice centrale pentru protecţia mediului îmbunătăţirile aduse metodologiei de monitorizare a emisiilor conform prevederilor Regulamentului (UE) [nr. 601/2012](JavaScript:ln2Go2lnk('MjEyMDI0MA==');) al Comisiei din 21 iunie 2012 privind monitorizarea şi raportarea emisiilor de gaze cu efect de seră în conformitate cu Directiva [2003/87/CE](JavaScript:ln2Go2lnk('MTc1MTEyOQ==');) a Parlamentului European şi a Consiliului, cu modificările şi completările ulterioare, utilizând formatul stabilit de Comisia Europeană."

**4.** La [articolul 3](JavaScript:ln2Go2lnkX('MjEyNjg0OA==','art3');), după [alineatul (6)](JavaScript:ln2Go2lnkX('MjEyNjg0OA==','art3');) se introduc trei noi alineate, alineatele (7)-(9), cu următorul cuprins:

"(7) În scopul îndeplinirii cerinţelor privind raportarea emisiilor de gaze cu efect de seră prevăzute de Regulamentul (UE) [nr. 601/2012](JavaScript:ln2Go2lnk('MjEyMDI0MA==');), cu modificările şi completările ulterioare, operatorul care deţine o autorizaţie privind emisiile de gaze cu efect de seră utilizează formatul stabilit de Comisia Europeană pentru raportul anual privind emisiile de gaze cu efect de seră.

(8) Planul de monitorizare şi raportare a emisiilor de gaze cu efect de seră prevăzut la alin. (3) conţine procedura stabilită de operator pentru transmiterea modificărilor planificate sau efective de capacitate, ale nivelului de activitate şi funcţionării instalaţiei, la autoritatea publică centrală pentru protecţia mediului, până cel târziu la data de 31 decembrie a fiecărui an, în vederea punerii în aplicare a prevederilor art. 24 [alin. (1)](JavaScript:ln2Go2lnkX('MjEwMzA0NQ==','art24');) din Decizia [2011/278/UE](JavaScript:ln2Go2lnk('MjEwMzA0NQ==');) a Comisiei din 27 aprilie 2011 de stabilire, pentru întreaga Uniune, a normelor tranzitorii privind alocarea armonizată şi cu titlu gratuit a certificatelor de emisii în temeiul articolului 10a din Directiva [2003/87/CE](JavaScript:ln2Go2lnk('MTc1MTEyOQ==');) a Parlamentului European şi a Consiliului.

(9) Pentru procedura prevăzută la alin. (8), care se constituie anexă la planul de monitorizare şi raportare a emisiilor de gaze cu efect de seră transmis în condiţiile art. 8 alin. (3), operatorul utilizează formatul stabilit de Comisia Europeană."

**5.** La [articolul 5](JavaScript:ln2Go2lnkX('MjEyNjg0OA==','art5');), [alineatul (4)](JavaScript:ln2Go2lnkX('MjEyNjg0OA==','art5');) se modifică şi va avea următorul cuprins:

"(4) Autoritatea locală pentru protecţia mediului identifică, în baza solicitării depuse de operator în vederea emiterii autorizaţiei integrate de mediu/autorizaţiei de mediu, instalaţiile care fac obiectul schemei de comercializare a certificatelor de emisii de gaze cu efect de seră şi notifică autoritatea centrală pentru protecţia mediului până cel târziu la data de 1 decembrie a fiecărui an."

**Art. II. -** Prezentul ordin se publică în Monitorul Oficial al României, Partea I.

**Ministrul mediului şi schimbărilor climatice,**

**Rovana Plumb**

Bucureşti, 20 decembrie 2013.

Nr. 2.970.